ફિલ્મ સ્ટોરી વાંચતાં જેટલી સરળ લાગે છે એમાં અબ્બાસ-મસ્તાનના એટલા જ ટ્રેડમાર્ક ટ્વિસ્ટ્સ છે. ફિલ્મના છેલ્લા સીન સુધી એક પછી એક સસ્પેન્સને સરપ્રાઇઝિંગ રીતે મૂકવામાં આવ્યાં છે. એ માટે આ ડિરેક્ટર જોડીએ દર્શકોને અંદાજ ન આવે એના તમામ પ્રયાસો સફળતાથી પાર પાડ્યા છે. ઍક્શન-થ્રિલર હોય એટલે એમાં એ પ્રકારનું ડિરેક્શન ઘણું આવશ્યક હોય છે. આ ફિલ્મમાં રશિયા અને ન્યુ ઝીલૅન્ડમાં થતી તમામ ઘટનાઓનું શૂટિંગ થ્રિલરને પર્ફેક્ટ અસર આપી શક્યું છે. અભિષેકનો ખૂબ ગાજેલો ટ્રેનનો સીન સાચે જ દિલધડક છે.